SET ปิดลบ 7 จุด รับ 2 ปัจจัยกดดันสถานการณ์ “สหรัฐ-จีน” – โควิดระลอก 2
SET ปิดลบ 7 จุด รับ 2 ปัจจัยกดดันสถานการณ์ “สหรัฐ-จีน” – โควิดระลอก 2
3 ส.ค. 2563

ผู้สื่อข่าวรายงานว่า ดัชนีตลาดหุ้นไทยปิดวันนี้ที่ระดับ 1,321.23 จุด ลดลง 7.30 จุด (-0.55%) มูลค่าการซื้อขาย 54,716.16 ล้านบาท
10 หุ้นกดดัชนีวันนี้

นายวีระวัฒน์ วิโรจน์โภคา ผู้อำนวยการฝ่ายวิเคราะห์หลักทรัพย์ บล.ฟินันเซีย ไซรัส กล่าวว่า ตลาดหุ้นไทยวันนี้ปรับตัวลงตามตลาดหุ้นในภูมิภาคเอเชียที่ต่างเคลื่อนไหวในแดนลบ หลังจากที่ไม่มีปัจจัยบวกเข้ามา ขณะที่ยังต้องเผชิญแรงกดดันจากความสัมพันธ์ระหว่างจีน และสหรัฐฯ รวมถึงสถานการณ์การแพร่ระบาดไวรัสโควิด-19 ระลอกสอง ที่มีจำนวนผู้ติดเชื้อเพิ่มขึ้นสร้างความกังวลอยู่ และจัดเป็นความเสี่ยงของตลาดฯด้วย
ด้านตลาดหุ้นในยุโรปที่เทรดบ่ายนี้เคลื่อนไหวทั้งในแดนบวก-ลบ โดยเฉพาะตลาดหุ้นเยอรมนีที่บวกได้แรง หลังดัชนีผู้จัดการฝ่ายจัดซื้อ (PMI) ภาคการผลิตของยุโรปส่วนใหญ่ออกมาดีกว่าคาด ทำให้ไปช่วยหนุนการฟื้นตัวเศรษฐกิจ
อย่างไรก็ดี คืนนี้ให้ติดตามดัชนีภาคการผลิตเดือนก.ค.จากสถาบันจัดการด้านอุปทานของสหรัฐ (ISM) ของสหรัฐฯ และรอติดตามการประชุมคณะกรรมการนโยบายการเงิน (กนง.) ในวันพุธนี้ รวมถึงติดตามการทยอยประกาศผลประกอบการของบริษัทจดทะเบียนต่อไป
แนวโน้มการลงทุนในวันพรุ่งนี้ (4 ส.ค.) นายวีระวัฒน์ กล่าวว่า ตลาดฯคงจะยังผันผวน โดยมีแนวรับ 1,310-1,300 จุด ส่วนแนวต้าน 1,320-1,340 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ 
AOT  มูลค่าการซื้อขาย 2,681.06 ล้านบาท ปิดที่ 49.75 บาท ลดลง 1.75 บาท
KBANK  มูลค่าการซื้อขาย 1,537.43 ล้านบาท ปิดที่  82.25 บาท เพิ่มขึ้น 1.25 บาท
STGT มูลค่าการซื้อขาย 1,434.41 ล้านบาท ปิดที่ 84.25 บาท เพิ่มขึ้น 2.75 บาท
CBG มูลค่าการซื้อขาย 1,425.43 ล้านบาท ปิดที่ 125.50 บาท เพิ่มขึ้น 4.00 บาท
DELTA มูลค่าการซื้อขาย 1,371.83 ล้านบาท ปิดที่ 123.00 บาท เพิ่มขึ้น 9.50 บาท